610 PROCEEDINGS OF SECTION G. 



Ko Tuherepmiga te ingoa o taua vaerua kino ra, Kua 

 noinoi taua vaerua kino ra i te tutu o Rei, kia riro ei tu iiona. 

 Kua tae raua ki taua ngai ruku anga puua ra, kua ruku iora 

 a Rei ki rare i te raoana. Kua ea mai taua vaerua kino ra 

 ki runga. Kua tu a tangata te tu, niei te tu tikai o Rei 

 tona tu, te mata, te rauru, e te maata i te kopu. Kua akara 

 a Tu ki te vaine, ko tana vaine ia, Te karanga ra te vaine 

 kia Tu, o atu ka oe taua. Kua kake ki runga i te vaka, 

 kua oe atura raua. Kua vare a Tu e, ko tana vaine ia. 

 Kare raua i mamao ke atu, ka tan ki te okotai ngauru ma rua 

 etateta te roa, kua ea mai a Rei mei raro i te raoana ma nga 

 paua, e kia akara aia, kare ua a Tu e te vaka atu : E kia akara 

 atu aia, kua oe ma te vaine katoa i runga i te vaka. Kua 

 kapiki atura aia, E Tu e ! e vaine ke te vaine i akauta atu 

 ei koe na. Teia au ko Rei ! 



Te karanga ra tua vaine ra ki te tane, Auu e akara atu, 

 ko Tuherepunga tera e kapiki niaira kia taua. Akara mai 

 koe iaku, teia rai ko Rei, akara koe i te maanga i roto i 

 taku kopu. Te vai'e ra a Tu, akaruke atura i tana vaine 

 tikai. Oe atura raua ki te enua. * 



Kua tantopa iora a Rei ki tetai ngaru tai, ei kave iaia ki 

 uta i te enua, kua akaututuaia maira tetai ngaru, kua kapiki 

 aia kia teitei, e kua teitei ua atura taua ngaru ra, e kua aatu 

 ki runga iaia. Riro atura aia, na te ngai'u e taoi ki uta. Tei 

 tona tae anga atu ki uta, kua mamae anau iora aia, e roa 

 akera kua anau aia, e puke tamariki tokorua, e maanga raua. 

 Te tapa ra aia i nga ingoa, ko Taramaakiaki tetai, ko 

 Taramahetonga tetai. E ngai motutaa ua teia ngai, e mamao 

 te ngai i noo ei te tane. 



Kua ikiiki iora aia i ana puke tamariki tokorua e mamaata 

 raua. Kua inangaro nga tamariki kia kite i to raua metua 

 tane. Te ui ra ki te metua vaine, Koai to maua metua 

 tane ? Kua karanga a Rei, Ko te pou e tu mai na to korua 

 metua tane. (E pou are nei taua ])ou ra.) Ko au to korua 

 metua vaine. Kia tae ki tetai rfi, kua ui akaou, kare rai a Rei 

 i akakite. I reira a Rei i karanga i kia raua, Kua inangaro 

 ainei korua kia kite i to korua metua tane ? Kua karanga 

 raua, Kua inangaro maua. Tera ta te metua vaine i apii ia 

 raua, e pe'e no te are. Kare e roa kua mou ngakauia raua. 

 Kua inangaro a Rei kia tumu i te. pe'e nga tamariki ; e 

 topatopa aere te pe'e ,i te tuakana, ko te teina kare ia e 

 topatopa. Te karanga ra.a Rei ki nga tamariki, E aere 

 korua e kimi i toku tungane ; e akakite korua te karanga 

 atu nei au, e tipu i tetai vaka no koma, ko te rakau i te ngai 



